CELEX: C2006/224/102
Language: hu
Date: 2006-09-16 00:00:00
Title: T-193/06. sz. ügy: 2006. július 12-én benyújtott kereset – Télévision Française 1 kontra Bizottság

16.9.2006   
            
            
               HU
            
            
               Az Európai Unió Hivatalos Lapja
            
            
               C 224/48
            
         2006. július 12-én benyújtott kereset – Télévision Française 1 kontra Bizottság
   (T-193/06. sz. ügy)
   (2006/C 224/102)
   Az eljárás nyelve: francia
   Felek
   
      Felperes: Télévision Française 1 (Boulogne, Franciaország) (képviselők: J.-P. Hordies és C. Smits, ügyvédek)
   
      Alperes: Az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság állapítsa meg a kereset elfogadhatóságát és megalapozottságát;
            
         
               —
            
            
               semmisítse meg a Bizottság 2006. március 22-i, a film- és audiovizuális iparnak nyújtott támogatásokra vonatkozó határozatát;
            
         
               —
            
            
               a jogszabályok alapján határozzon a költségekről.
            
         Jogalapok és fontosabb érvek
   2001. október 3-án a felperes két panaszt nyújtott be a Bizottsághoz, amelyekben annak megállapítását kérte, hogy a Franciaországban a film- és audiovizuális iparnak nyújtott támogatási rendszer megváltozatása tilos állami támogatásnak minősül, amelyet az EK 88. cikk (3) bekezdésével ellentétesen nyújtottak, és amely mindenesetre a közös piaccal összeegyeztethetetlen támogatásnak minősül.
   A 2006. március 22-i C(2006)832 végleges határozatban (NN 84/2004 és N 95/2004 támogatás – Franciaország a film- és audiovizuális iparnak nyújtott támogatási rendszer) a Bizottság a közös piaccal összeegyeztethetőnek nyilvánította az EK 87. cikk (3) bekezdésének c) és d) pontja alapján a Franciaország által a filmgyártásnak és az audiovizuális iparnak nyújtott támogatási rendszereket. A jelen keresetet ezen határozat megtámadására nyújtották be.
   A felperes három jogalapra hivatkozik keresete alátámasztására.
   Első jogalapjában előadja, hogy a Bizottság alapvető eljárási hibát vétett azzal, hogy a megtámadott határozat indokolása hiányos a parafiskális adó jellegével, a televíziós műsorterjesztők beruházási kötelezettségének jellegével és az állami támogatás más, a felperes által vitatott intézkedéseinek a közös piaccal való összeegyeztethetőségével kapcsolatban.
   Második jogalapjával a felperes ara hivatkozik, hogy a Bizottság az állami források fogalmával kapcsolatban nyilvánvaló értékelési hibát követett el annak megállapításával, hogy a kötelező megrendelések rendszere nem foglalja magában az állami források transzferjét az EK 87. cikk (1) bekezdése értelmében.
   A felperes harmadik jogalapja szerint a Bizottság megsértette az EK 87. cikk (3) bekezdésének d) pontját azzal, hogy a megtámadott határozat nyilvánvaló értékelési hibát tartalmaz a „kultúrát előmozdító támogatás” fogalmát illetően.